Subject: Vs: Kommentaaripalve (Rus.Postimees)
From: "Kristi Sarap" <[email-masked]>
To: "Olesja Truvorova" <[email-masked]>
Date: Thu, 16 Apr 2026 15:58:17 +0300

Tere, Olesja!

Ravimaimeti poolt vastab meie peadirektori asetäitja Ott Laius.

Millistest põhimõtetest lähtuvalt koostatakse nimekiri toimeainetest,
mille väljakirjutamine on tervishoiutöötajal endale piiratud või keelatud?
Kas fookuses on peamiselt narkootilised ja psühhotroopsed ained või
kaalutakse ka teisi ravimirühmi, näiteks teatud antibiootikume või
tugevatoimelisi valuvaigisteid?

„Seadusemuudatuse eelnõu näeb tõepoolest ette, et kui erandjuhtudel võivad
tervishoiutöötajad ka endale ravimeid määrata, siis ministrile jääb õigus
kehtestada loetelu toimeainetest, mida ei tohi ka erandjuhtudel endale
välja kirjutada.

Arutelud selle nimekirja üle alles algavad. Erinevate huvipoolte
diskussiooni tulemusel jõutakse ilmselt kõige mõistlikuma lahenduseni, mis
ei koormata ebavajalikult tervishoiusüsteemi, aga samas välistaks ravimite
ebaratsionaalse kasutamise.

Esmajärjekorras tulevad arutlusele tõenäoliselt sõltuvust tekitava
potentsiaaliga ehk narkootilised ja psühhotroopsed ravimid. Nende hulka
kuuluvad näiteks tugevad valuvaigistid, ärevuse ravimid ning uinumist
soodustavad ravimid.“

Kas Ravimiameti hinnangul oleks vajalik luua eraldi seiresüsteem või
meetodid, et jälgida, kuidas ja milliseid ravimeid tervishoiutöötajad
endale pärast seaduse jõustumist määravad, et ennetada võimalikke
negatiivseid trende?

„Ravimite väljakirjutamise õiguspärasust tuleb kahtlemata seirata. Selleks
ei ole tarvis uut süsteemi, see saab olema tavapärase tervishoiuteenuse
järelevalve üks osa. Ravimite väljakirjutamine ning väljastamine käib meil
digiretsepti abil. Statistika, milliseid ravimeid tervishoiutöötjad endale
määravad, on riigil kenasti olemas.“

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Olesja Truvorova <[email-masked]>
Saatmisaeg: neljapäev, 16. aprill 2026 10:55
Adressaat: RA Kommunikatsioon <[email-masked]>
Teema: Kommentaaripalve (Rus.Postimees)

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere!

Minu nimi on Olesja Truvorova, olen Rus.Postimees portaali reporter.
Kirjutan praegu loo sotsiaalkomisjoni algatatud eelnõu kohta, mis
võimaldaks tervishoiutöötajatel teatud juhtudel endale retseptiravimeid
määrata.

Mõistan, et eelnõu tekst ei ole veel avalik ning detaile ei pruugi olla
võimalik kommenteerida. Seetõttu palun teie hinnangut algatuse üldise
suuna ja võimalike mõjude kohta.

1.	Millistest põhimõtetest lähtuvalt koostatakse nimekiri
toimeainetest, mille väljakirjutamine on tervishoiutöötajal endale
piiratud või keelatud? Kas fookuses on peamiselt narkootilised ja
psühhotroopsed ained või kaalutakse ka teisi ravimirühmi, näiteks teatud
antibiootikume või tugevatoimelisi valuvaigisteid?

2.	Kas Ravimiameti hinnangul oleks vajalik luua eraldi seiresüsteem
või meetodid, et jälgida, kuidas ja milliseid ravimeid tervishoiutöötajad
endale pärast seaduse jõustumist määravad, et ennetada võimalikke
negatiivseid trende?

Oleksin väga tänulik, kui leiaksite võimaluse vastata nädala lõpuks.

Suur tänu ette!

Parimate soovidega

Olesja Truvorova

Rus.Postimees